Waititi RawiriRAWIRI WAITITI (Co-Leader—Te Paati Māori): Tēnā tātou. Tēnā koe e te Pīka tēnā tātou i te Whare. Kāti ake. Tuatahi ko te wehi ki a Ihowa rā ngā mano mōna e manaakitia nei i a tātou.Kua hoki te āhuatanga o te tīmatanga o ēnei kōrero nō te mea heipū mai tērā tūāhuatanga i roto i a Kahungunu hei te wā i a Te Toiarikiriki nāna i kī atu kia haramai atu ahau. Ko tōna ingoa ko Te Tama-i-roro-pūtea nō reira tika tonu kia whai korōria ki tōna ingoa tapu.Ngāti Hinepare Ngāti Māhu Ngāti Matepū Ngāti Paarau Ngāi Tahu Ahi Ngāi Tāwhao Ngāti Tū Ngāi Te Ruruku Ngāti Kahungunu Kahungunu mātangi rau tēnei te mihi tēnei te tangi. Tēnei te tangi i runga i te āhuatanga o ō tātou mate. Ngā mate putuputu o te wā ngā pakeke nā rātou anō hoki tēnei ara i para mō koutou kia tutuki pai ai i ngā mahi i tēnei rā. Nō reira tika tonu kia tangihia kia mihia kia poroporoakitia rātou ki a rātou. Nō reira e ngā mate o te wā ngā mate i roto i ngā tau maha rātou i pupuri i te mana me te mauri o tēnei o ngā kerēme mō Ahuriri tēnei te tangi. Haere haere whoatu rā koutou. Whoatu rā koutou i runga i te ara kōrero kua parangaia e tino me te mano. Koutou kua haere ki tua o Reitū ki tua o Reiao e te pae ki te huinga o te kahurangi ki te kāhui Matariki e ngā mate haere haere whakangaro atu rā.Tērā anō ki a tātou Ahuriri. Anei rā ngā te mokopuna a Kahukura Mihiata ngā here ngā tautakawaenga ki waenganui i a Te Whānau ā Apanui i a Ngāti Kahungunu. Ā me ngā kōrero a te Ngāpuhi nei Ngāti Rēhia nāna i kīia nei ā tika tonu ana korero i haramai a Kahungunu ki Te Tai Tokerau Ngāti Kahu. Nō reira tika tonu ngā tautakawaenga ngā whakapaparanga kua kōrerohia hei roto i tēnei Whare o tātou i tēnei rā.E kāti ake. Ko tāku i tēnei wā tika tonu a Willow-Jean. Ko ngā kaupapa pēnei me kōrero Māori tātou kia whakanui ake i ngā kerēme kia rongo ai i ō tātou reo te whawhai nui i ō tātou pakeke kia ora ai tātou kia ora ai tātou i roto i ngā mahi o Te Tiriti o Waitangi kia ora ai tātou i roto i tēnei Whare e tū nei kia warowaro tō tātou reo i ngā pakitara o tēnei Whare. Nō reira Ahuriri tēnā koutou. Tēnā koutou i a koutou tutuki pai ai i tēnei o ngā kerēme i tēnei rā. Ahakoa te roa ahakoa te taumaha ahakoa ngā piki me ngā heke o tēnei ara huarahi kua tutuki i tēnei rā. Kua tutuki i tēnei rā ahakoa kāore koutou e taea te haramai ā-tinana ki roto i tēnei Whare kei konei koutou e whakarongo mai nā ki tēnei tūāhuatanga ā-tutukitanga. Nō reira ā tika tonu.E ai ki Te Tiriti o Waitangi i whakaaetia te whakatūngia i te Kāwanatanga. Anei te Kāwanatanga me ōna hē me ōna hāmene katoa. Anā kua kōrerohia i tēnei rā kua whakahoki atu i te 1 paihēneti noa iho i tangohia i a koutou. Ā inā te kōrero o te Atikara Tuarua ka pupuri tonu ngā rangatira i tō rātou mana motuhake me te rangatiranga. E kore tērā e mimiti i roto i a tātou ngā iwi puta noa i te motu. Ā ko te Atikara Tuatoru kia mana ōrite tātou katoa. Kāore anō tērā kia whakatutuki. Nō reira kei te aroha tonu atu tātou ki ō tātou iwi. Ahakoa kua tutuki pai ai tēnei tūāhuatanga i roto i te 1 paihēneti me waiho ake mā ō tātou tamariki mokopuna te 99 paihēneti e toe ana. Mā rātou anō hoki e whawhai mō taua tūāhuatanga i roto i ngā kerēme tiriti puta noa.Kotahi noa te mea o taku kōrero. Kia kauaka rawa e tukuna kia full and final waiho mō ā tātou tamariki mokopuna me makaia ko te kōpaki pūtea me tangohia te āhuatanga o te mahi tāke i ō tātou pūtea. Konei tētahi mea hei whakaarotanga mā tātou e hika mā. Ā me mea hoki me waiho ake mā ngā iwi anō hoki tō rātou mana motuhake me tō rātou tino rangatiratanga e whai.Nō reira kua pau te taima ki a au e rima miniti noa te wā ki a au. Ā tēnei rā te mihi atu ki a tātou i tēnei rā ki a Ahuriri tēnā koutou tēnā koutou kia ora tātou katoa.[Greetings everyone. Greetings to you Madam Speaker greetings to one and all in the House. Enough. To begin with my respects to the Lord and the blessings bestowed upon us all. I have gone back to the beginning of this kōrero because that situation occurred in Kahungunu in Toiarikiriki's time. It was he who told me to come. His name was Tama-i-roro-pūtea so we should honour his name.Ngāti Hinepare Ngāti Māhu Ngāti Matepū Ngāti Paarau Ngāi Tahu Ahi Ngāi Tāwhao Ngāti Tū Ngāi Te Ruruku Ngāti Kahungunu Kahungunu of the many winds this is my greeting this is my lament. This is my lament to our dead to the frequent deaths of this time to the old people who have cleared the way for you to bring this work to completion today. Therefore it is right to lament to acknowledge and to farewell them. Therefore to the dead of this time to those who have died in the many years that have before to those who have held the authority and the life force of this Ahuriri claim this is my lament. Go go go forth. Go forth upon the storied pathway forged by the many before you. Farewell to beyond Reitū beyond Reiao on the horizon to where the multitudes are gathered to Pleiades; to you all who now rest in peace farewell farewell farewell.Returning to ourselves Ahuriri. There we have the grandchildren of Kahukura Mihiata the connections and the links between Te Whānau-ā-Apanui and Kahungunu. And those stories of this one from Ngāpuhi Ngāti Rēhia who said and they are right that Kahungunu went to Northland to Ngāti Kahu. Therefore what has been said about these go-betweens and generations in this House today is correct.Moving on. I would like to say now Willow-Jean was spot on. For issues such as this we should all speak Māori to celebrate the claims to hear our language the great battle of our old people so that we could survive so that we can participate in the work relating to the Treaty of Waitangi so that we can stand in this House and so that our language can be heard in the walls of this House. Therefore Ahuriri I acknowledge you. I acknowledge you on the completion of this claim today. Despite the length despite the burdens despite the ups and downs of this process it will be completed today. It will be completed today despite the fact that you can't be here in person in this House but you are here listening to this final stage of completion. Therefore yes it is appropriate.According to the Treaty of Waitangi agreement was given to set up the Government. Here is the Government warts and all. Look it has been talked about today that only 1 percent of what was stolen by you has been returned. And according to article 1 the chiefs would hold on to their independence and their chieftainship. That concept has not been extinguished amongst the Māori tribes all around this country. And according to article 3 we should all be equal. That has not yet been achieved. Therefore we should all feel sorry for our iwi. Despite the successful resolution of the return of 1 percent we must leave the other 99 percent for our children and grandchildren to deal with. They would also have to fight for that in all Treaty claims.My speech has one point. If we do not achieve full and final settlement it will be for our children and grandchildren to drop the fiscal envelope and to recoup our money by way of tax. That is something we all really need to think about. And I also have to say we must also leave the tribes to pursue their own independence and chieftainship.So I have run out of time—there were only five minutes allotted for me. I acknowledge you all today to Ahuriri greetings greetings be well everyone.]